Diari Oficial de la Generalitat Valenciana


Sumari del DOGV 6532, del 31-05-2011 (2011/6123)

Aprovació del Projecte d'Urbanització del Sector Residencial SAU-1, UE-1, UE-2, UE-3 de Real.
---------------------------------------------------------------------------------------------

### Dades del document

Número de DOGV
:   6532

Data del DOGV
:   31-05-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/6123


Data del document
:   19-05-2011

Organisme emissor
:   Ajuntament de Real

Tipus de document
:   Anunci

Descriptors 

:   * Real
    * administració local
    * pla d'urbanisme

Aprovació del Projecte d'Urbanització del Sector Residencial SAU-1, UE-1, UE-2, UE-3 de Real.   
 [2011/6123]  
En compliment del que disposa l'article 152 de la Llei Urbanística Valenciana, es fa constar que el Ple de l'Ajuntament, en sessió extraordinària de data de 30 d'abril de 2011, en relació al Projecte d'Urbanització del Sector Residencial SAU-1, UE-1, UE-2, UE-3 de Real, presentat per Promociones Industriales Mafort, SL, ha adoptat l'acord la part dispositiva del qual es transcriu literalment a continuació:   
  
«Primer. Basant-se en els motius exposats en l'informe jurídic, de data 18 d'abril de 2011, i seguint la seua enumeració per a referenciar les al·legacions:  
a) S'inadmeten les al·legacions número 1, en el referit apartat B) i l'al·legació número 4 primera, quant al contingut de la proposició juridicoeconòmica, alienes al projecte d'urbanització, també la quarta i sexta.  
b) S'estima parcialment l'al·legació número 4, exclusivament en allò que s'ha assenyalat com a tercera, quinta i sèptima en esta només quant a les disposicions legals derogades i també s'estima l'octava íntegrament.  
c) Es desestimen les al·legacions número 1, en el seu apartat A), l'al·legació número 2, número 3 i número 5 en la seua integritat, respecte a l'al·legació número 4 es desestima la primera, segona i sèptima, esta última quant a la necessitat d'EIA.  
Segon. Aprovar el Projecte d'Urbanització del Sector Residencial SAU-1, UE-1, UE-2, UE-3 de Real, presentat per Promociones Industriales Mafort, SL, condicionat a l'esmena dels requisits tècnics que consten en l'informe subscrit en data 18.11.2010, per l'enginyer industrial i l'arquitecta municipals, incorporant les rectificacions derivades de les al·legacions que han sigut estimades, i amb un pressupost d'execució material, coincident amb l'oferit en la proposició juridicoeconòmica, de (3.886.638,00 €).  
Tercer. Requerir a Promociones Industriales Mafort, SL a fi que en el termini màxim de dos mesos, aporte en triple versió exemplar i en suport informàtic, el text refós del Projecte d'Urbanització del Sector Residencial SAU-1, UE-1, UE-2, UE-3 en què s'incorporen les determinacions aprovades en els apartats que precedixen.  
  
Quint. L'aprovació del projecte d'urbanització desplegarà tots els seus efectes a partir de la publicació d'este acord en el Butlletí Oficial de la Província i en el Diari Oficial de la Comunitat Valenciana.»  
  
Contra el present acord, que posa fi a la via administrativa, pot interposar-se alternativament o recurs de reposició potestatiu, en el termini d'un mes, a comptar de l'endemà de la recepció d'esta notificació, davant d'este Ajuntament, de conformitat amb els articles 116 i 117 de Llei de Règim Jurídic de les Administracions Públiques i del Procediment Administratiu Comú, o recurs contenciós administratiu, davant del Jutjat Contenciós Administratiu amb seu a València, en el termini de dos mesos, a comptar de l'endemà de la recepció de la present notificació, de conformitat amb l'article 46 de la Llei de la Jurisdicció Contenciosa Administrativa. Si s'optara per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjuí que puga exercitar qualsevol altre recurs que estime pertinent.  
  
Així mateix, per mitjà del present edicte, es fa constar que mitjançant Resolució d'Alcaldia número 263/2011, de data 18 de maig de 2011, s'ha procedit a aclarir l'apartat segon de l'acord adoptat en el sentit d'esmenar la quantitat que apareix entre parèntesis com a 3.081.211,43 euros.   
També s'ha advertit que en el mateix acord s'enumera l'apartat quint mentre que, seguint l'orde correlatiu, deuria dir quart.  
  
Contra esta resolució d'Alcaldia, per tractar-se d'un acte de mer tràmit, no és procedent la interposició de cap recurs.  
A continuació, s'esmenten els titulars cadastrals que no han sigut localitzats per a notificar-los; la present publicació servirà als efectes disposats en l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:  
  
Polígon Parcel·la Titular cadastral  
15 186 Almerich Moliner Simeón  
15 9074 Comunitat de Regants  
15 9075 Comunitat de Regants  
15 9076 Comunitat de Regants  
15 9077 Comunitat de Regants  
15 9078 Comunitat de Regants  
15 9079 Comunitat de Regants  
15 9080 Comunitat de Regants  
15 9081 Comunitat de Regants  
15 9082 Comunitat de Regants  
15 471 Desconegut  
15 184 Salvador Sala Albina  
15 (Casc) 215 Desconegut  
15 Casc) 404 Desconegut  
15 (Casc) 222 Fuster Galán Francisco  
  
  
Real, 19 de maig de 2011.- L'alcaldessa: Mª Dolores López Garrigós.